Document ID: 31987R0899

KOMISJONI MÄÄRUS (EMÜ) nr 899/87,
30. märts 1987,
millega sätestatakse kirsside ja maasikate kvaliteedistandardid
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta,1 viimati muudetud määrusega (EMÜ) nr 1351/86,2 eriti selle artikli 2 lõiget 3,
ning arvestades, et:
kirsside ja maasikate kvaliteedistandardid on sätestatud määruse nr 583 lisades I/8 ja I/9; neid standardeid muudeti määrusega nr 51/65/EMÜ4 ja määrusega (EMÜ) nr 844/765;
nende toodete tootmises ja turustamises on toimunud muutused, eriti tarbija- ja hulgituru nõudmiste suhtes; seetõttu tuleks kirsside ja maasikate ühiseid kvaliteedistandardeid muuta, et arvesse võtta uusi nõudmisi;
need muudatused toovad kaasa nõukogu määrusega nr 1194/69/EMÜ6 sätestatud täiendava kvaliteediklassi määratluse muutmise; täiendava kvaliteediklassi määratlemisel tuleks arvesse võtta tootjate asjaomastest toodetest saadavat majanduskasu ja vajadust rahuldada tarbija nõudmised;
neid standardeid kohaldatakse kõikidel turustusetappidel; toodete pikamaavedu, teatav ladustusaeg või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel kvaliteedistandardeid kohaldades; et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes värskuse ja turdumuse vähenemist;
selguse ja õiguskindluse tagamiseks ning standardite kasutamise lihtsustamiseks tuleks sel viisil muudetud standardid ühtsesse teksti koondada;
käesolevas määruses sätestatud meetmed on puu- ja köögiviljaturu korralduskomitee arvamusega kooskõlas,
ON VASTU VÕTNUD KÄESOLEVA MÄÄRUSE:
Artikkel 1
Ühise tollitariifistiku alamrubriiki 08.07 C kuuluvate kirsside ja ühise tollitariifistiku alamrubriiki 08.08 A II kuuluvate maasikate kvaliteedistandardid on sätestatud käesoleva määruse I ja II lisas.
Neid standardeid kohaldatakse kõikidel turustusetappidel määrusega (EMÜ) nr 1035/72 sätestatud tingimuste kohaselt.
Lähetamisjärgsetel etappidel võib toodetel siiski esineda vastupidiselt ettenähtud standarditele:
- vähest värskuse ja turdumuse vähenemist,
- muude toodete puhul, v.a ekstraklassi tooted, nende bioloogilisest arengust või riknemisohust põhjustatud kvaliteedi vähest halvenemist.
Artikkel 2
Määrust (EÜ) nr 58 muudetakse järgmiselt.
Artiklist 1 jäetakse välja sõnad "kirsid" ja "maasikad" vastavas käändes,
- lisad I/8 ja I/9, milles sätestatakse vastavalt kirsside ja maasikate kvaliteedistandardid, tunnistatakse kehtetuks.
Artikkel 3
Määrust (EMÜ) nr 1194/69 muudetakse järgmiselt:
- artiklis I jäetakse välja sõnad "kirsid" ja "maasikad" vastavas käändes,
- IV ja V lisa, mis käsitlevad vastavalt kirsse ja maasikaid, tunnistatakse kehtetuks.
Artikkel 4
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. märts 1987

Labels: 0
3
17